techiaith/cofnodycynulliad_en-cy huggingface dataset:
English: I thank the Member for his supplementary question, as I absolutely agree with everything he said in terms of the disgusting way in which victims are potentially being scapegoated by the UK Government now, and I share his and his constituents' concerns about the fact that we did have a safeguarding Minister and now it sits under immigration. And conflating the two, I think, is a very dangerous and distressing route to go down. And alongside that, since July, we've seen a procession of different UK Ministers holding the modern slavery brief, and that chaotic churn of Ministers is leading to delays and uncertainty in the development of the new modern slavery strategy for England and Wales. We're concerned that the post of the independent anti-slavery commissioner has remained vacant since back in April. So, I and my colleague Jane Hutt are continuing to press UK Government on this matter, but also working through the Wales anti-slavery leadership group and doing what we can do with the levers we have in Wales to make sure we are supporting people and taking a very different approach. Some people can say it's just words, but we know words have impact, and it's very dangerous and damaging rhetoric, and we're working to do what we can do along with things like our code of ethical procurement and supply chains, working to review that and strengthen it as we move forward.
Welsh: Diolch i'r Aelod am ei gwestiwn atodol, oherwydd rwy'n cytuno'n llwyr â phopeth a ddywedodd mewn perthynas â'r ffordd ffiaidd y gallai dioddefwyr gael eu gwneud yn fychod dihangol gan Lywodraeth y DU nawr, ac rwy'n rhannu ei bryderon ef a pryderon ei etholwyr ynglŷn â'r ffaith ein bod wedi cael Gweinidog diogelu ond bod diogelu bellach yn rhan o fewnfudo. Ac mae cyfuno'r ddau'n beryglus a gofidus iawn yn fy marn i. Ac ochr yn ochr â hynny, ers mis Gorffennaf, rydym wedi gweld llu o wahanol Weinidogion y DU yng ngofal y briff caethwasiaeth fodern, ac mae'r llif anhrefnus hwnnw o Weinidogion yn arwain at oedi ac ansicrwydd yn y gwaith o ddatblygu'r strategaeth gaethwasiaeth fodern newydd ar gyfer Cymru a Lloegr. Rydym yn pryderu bod swydd comisiynydd atal caethwasiaeth annibynnol wedi parhau'n wag ers mis Ebrill. Felly, rwyf fi a'm cyd-Aelod Jane Hutt yn parhau i bwyso ar Lywodraeth y DU mewn perthynas â'r mater hwn, ond rydym hefyd yn gweithio gyda grŵp arweinyddiaeth atal caethwasiaeth Cymru ac yn gwneud yr hyn a allwn â'r ysgogiadau sydd gennym yng Nghymru i sicrhau ein bod yn cefnogi pobl ac yn mabwysiadu ymagwedd wahanol iawn. Mae rhai pobl yn dweud mai dim ond geiriau ydynt, ond rydym yn gwybod bod geiriau'n cael effaith, ac mae'n rhethreg beryglus a niweidiol iawn, ac rydym yn gweithio i wneud yr hyn y gallwn ei wneud ynghyd â phethau fel ein cod caffael a chadwyni cyflenwi moesegol, gan weithio i adolygu hynny a'i gryfhau wrth inni symud ymlaen.
English: Whilst oversight of postal services remains reserved to the UK Government, I met separately with Royal Mail and the Communication Workers Union back in July regarding the situation. I have since written to both parties - just last month - to request an update on the situation and urge a resolution that works for the workforce and postal services.
Welsh: Er mai Llywodraeth y DU sy'n parhau i fod yn gyfrifol am oruchwylio gwasanaethau post, fe gyfarfûm â'r Post Brenhinol ac Undeb y Gweithwyr Cyfathrebu ar wahân yn ôl ym mis Gorffennaf i drafod y sefyllfa. Ers hynny, rwyf wedi ysgrifennu at y ddwy ochr - fis diwethaf - i ofyn am ddiweddariad ar y sefyllfa ac i annog datrysiad sy'n gweithio i'r gweithlu a'r gwasanaethau post.
English: Thank you for that, Minister. Before being elected as a Member of the Senedd, I was a postal worker for Royal Mail, and I know how hard deliverers work day in, day out. I walked an average of 12 miles a day for five or six hours, in all weather - extreme heat, storms, snow - and my ex-colleagues have embraced change already to increase productivity and efficiency, being more flexible regarding hours, fleet of foot, coping with increased rounds, lapsing of rounds, using postal digital assistants and van shares, to name a few. We owe them a debt of gratitude for their dedication during the pandemic and to their customers. I understand that CWU are now in intensive negotiations with Royal Mail about pay and conditions, showing how important it is to be part of a trade union. Minister, will you join me in encouraging the Royal Mail to engage fully with the union to achieve a positive outcome for these negotiations for the benefit of workers, as well as the general public who rely on their service? Diolch.
Welsh: Diolch am hynny, Weinidog. Cyn cael fy ethol yn Aelod o'r Senedd, roeddwn yn weithiwr post i'r Post Brenhinol, ac rwy'n gwybod pa mor galed mae dosbarthwyr yn gweithio o ddydd i ddydd. Roeddwn yn cerdded 12 milltir y dydd ar gyfartaledd, am bump neu chwe awr, ym mhob tywydd - gwres eithafol, stormydd, eira - ac mae fy nghyn-gydweithwyr eisoes wedi croesawu newidiadau eisoes i gynyddu cynhyrchiant ac effeithlonrwydd, i fod yn fwy hyblyg ynghylch oriau, i wneud rowndiau'n gynt, i ymdopi â rowndiau cynyddol, diddymu rowndiau, defnyddio dyfeisiau cymorth digidol a rhannu faniau, i enwi ond ychydig. Rydym yn ddiolchgar iawn iddynt hwy, a'u cwsmeriaid, am eu hymroddiad yn ystod y pandemig. Rwy'n deall bod Undeb y Gweithwyr Cyfathrebu bellach mewn trafodaethau dwys gyda'r Post Brenhinol ynglŷn â chyflogau ac amodau, sy'n dangos pa mor bwysig yw bod yn rhan o undeb llafur. Weinidog, a wnewch chi ymuno â mi i annog y Post Brenhinol i ymgysylltu'n llawn â'r undeb er mwyn sicrhau canlyniad cadarnhaol i'r negodiadau hyn er budd gweithwyr, yn ogystal â'r cyhoedd sy'n dibynnu ar eu gwasanaeth? Diolch.
English: May I join Carolyn Thomas in urging Royal Mail and the CWU to continue that work, in partnership with the Advisory, Conciliation and Arbitration Service, on a resolution to this dispute? I also agree that any such resolution needs to work for postal services, postal workers and the people of Wales, and I want to join her in paying tribute to the role that our posties play in communities right across the country, whether that be rural or urban. They're not just doing a job; they provide a vital community service. And I actually remember seeing the Member, because her postal round wasn't far from where I live, and I can confirm I did see her out in all weather making sure that people in the communities across my constituency received their post.
Welsh: A gaf fi ymuno â Carolyn Thomas i annog y Post Brenhinol ac Undeb y Gweithwyr Cyfathrebu i barhau â'r gwaith hwnnw, mewn partneriaeth â'r Gwasanaeth Cynghori, Cymodi a Chyflafareddu, i ddod o hyd i ddatrysiad i'r anghydfod hwn? Rwyf innau hefyd yn cytuno bod angen i unrhyw ddatrysiad o'r fath weithio i wasanaethau post, gweithwyr post a phobl Cymru, ac rwyf am ymuno â hi i dalu teyrnged i'r rôl y mae ein postmyn yn ei chwarae mewn cymunedau ledled y wlad, boed hynny mewn ardaloedd gwledig neu drefol. Nid cyflawni swydd yn unig y maent; maent yn darparu gwasanaeth cymunedol hanfodol. Ac rwy'n cofio gweld yr Aelod mewn gwirionedd, oherwydd nid oedd ei rownd bost yn bell o lle rwy'n byw, a gallaf gadarnhau fy mod wedi ei gweld hi allan ym mhob tywydd yn gwneud yn siŵr fod pobl yn y cymunedau ar draws fy etholaeth yn cael eu post.
English: We move now to questions to the Counsel General and Minister for the Constitution, and the first question is from Huw Irranca-Davies.
Welsh: Ac felly dyma ni'n symud ymlaen i'r cwestiynau i'r Cwnsler Cyffredinol a Gweinidog y Cyfansoddiad, ac mae'r cwestiwn cyntaf gan Huw Irranca-Davies.
English: I can emphasise the importance of strong inter-governmental relations and that open engagement between the Governments at every opportunity is taken. The instability of the UK Government and frequent UK ministerial changes have clearly made it difficult to form long-lasting, productive links, which are vital in underpinning sound inter-governmental relations.
Welsh: Gallaf bwysleisio pwysigrwydd cysylltiadau rhynglywodraethol cryf ac ymgysylltiad agored rhwng y Llywodraethau ar bob cyfle. Mae ansefydlogrwydd Llywodraeth y DU a newid Gweinidogion yn fynych wedi ei gwneud yn anodd ffurfio cysylltiadau hirhoedlog, cynhyrchiol, sy'n hanfodol ar gyfer creu sylfaen i gysylltiadau rhynglywodraethol cadarn.
English: Counsel General, Luke Fletcher MS and I have just returned from attending the second meeting of the UK-EU Parliamentary Partnership Assembly in London. It was good to attend that; Alun Davies and colleagues - Sam - have attended before, and it's an emerging feast of a body, and it's growing more muscular as well. But one of the themes within that is the need for this - regardless of the systems in place - regular engagement, routine engagement, between Ministers at a UK level and at an EU level, particularly in this post-Brexit scenario. We've got the Northern Ireland Protocol Bill - we don't know what's happening quite with that at the moment. We've got the EU retained law - we're not quite sure what's happening with that. We've got the Bill of Rights Bill and the impact on citizens' rights, let alone the wider panoply of legislation coming down the line. In a different context, the First Minister once used that phrase, 'the regular, reliable rhythm of meetings', how important that is. So, does he share my hopes that, with the new Government and the new Prime Minister, but all those new Ministers, that this will now become the norm that there are regular, routine, reliable meetings between Ministers, so that we can deal with some of these pressing issues?
Welsh: Mae'r Cwnsler Cyffredinol, Luke Fletcher AS a minnau newydd ddychwelyd o fynychu ail gyfarfod Cynulliad Partneriaeth Seneddol y DU-UE yn Llundain. Da o beth oedd mynychu hwnnw; mae Alun Davies a chyd-Aelodau - Sam - wedi mynychu o'r blaen, ac mae'n gorff sy'n tyfu, ac mae'n tyfu'n fwy cyhyrog hefyd. Ond un o'r themâu o fewn hynny yw'r angen am ymgysylltiad rheolaidd - beth bynnag yw'r systemau sydd ar waith - rhwng Gweinidogion ar lefel y DU ac ar lefel yr UE, yn enwedig yn y senario ôl-Brexit sydd ohoni. Mae gennym Fil Protocol Gogledd Iwerddon - nid ydym yn gwybod beth sy'n digwydd gyda hynny ar hyn o bryd. Mae gennym gyfreithiau'r UE a ddargedwir - nid ydym yn hollol siŵr beth sy'n digwydd gyda hynny. Mae gennym y Bil Hawliau a'r effaith ar hawliau dinasyddion, heb sôn am yr ystod ehangach o ddeddfwriaeth sydd ar y ffordd. Mewn cyd-destun gwahanol, defnyddiodd y Prif Weinidog yr ymadrodd 'rhythm rheolaidd a dibynadwy o gyfarfodydd' unwaith a pha mor bwysig yw hynny. Felly, a yw'n rhannu fy ngobeithion, gyda'r Llywodraeth newydd a'r Prif Weinidog newydd, ond yr holl Weinidogion newydd hynny, y bydd cyfarfodydd rheolaidd, arferol, dibynadwy rhwng Gweinidogion yn dod yn norm, fel y gallwn ymdrin â rhai o'r materion pwysig hyn?
English: Thank you for the question. We are monitoring the Bill's progress through Parliament whilst continuing our engagement with the UK Government on the proposed timeline for its coming into force and the implementation of provisions and what this will entail in terms of implications for Wales.
Welsh: Diolch am y cwestiwn. Rydym yn monitro cynnydd y Bil drwy'r Senedd gan barhau â'n hymgysylltiad â Llywodraeth y DU ar yr amserlen arfaethedig iddo ddod i rym a gweithrediad darpariaethau a beth fydd hyn yn ei olygu o ran y goblygiadau i Gymru.
English: Thank you for the answer, Counsel General. I know you agree that this bonfire of the EU retained law started by Rees-Mogg is an extremely dangerous one. Not only does it put at risk important protections, including workers' rights and climate measures, it's also a blatant attempt to undermine devolution, Welsh Government and this Senedd. Given that this Bill will have serious implications for the devolved nations, I find it totally unacceptable that they have not been properly consulted. Counsel General, what representations have you made to the UK Government about this matter, and what discussions have you had with other law officers about protecting the competencies - sorry, I can't say it very well - of this Senedd? Thank you.
Welsh: Diolch am yr ateb, Gwnsler Cyffredinol. Rwy'n gwybod eich bod yn cytuno bod y goelcerth hon o gyfraith yr UE a ddargedwir a ddechreuwyd gan Rees-Mogg yn un hynod o beryglus. Nid yn unig y mae'n peryglu amddiffyniadau pwysig, gan gynnwys hawliau gweithwyr a mesurau newid hinsawdd, mae hefyd yn ymgais amlwg i danseilio datganoli, Llywodraeth Cymru a'r Senedd hon. O ystyried y bydd gan y Bil hwn oblygiadau difrifol i'r gwledydd datganoledig, rwy'n ei chael yn gwbl annerbyniol nad ymgynghorwyd yn briodol â hwy. Gwnsler Cyffredinol, pa sylwadau rydych chi wedi'u cyflwyno i Lywodraeth y DU ar y mater hwn, a pha drafodaethau a gawsoch gyda swyddogion eraill y gyfraith ynglŷn â diogelu cymwyseddau'r Senedd hon? Diolch.
English: Questions now from the party spokespeople. The Conservative spokesperson, first of all. Mark Isherwood.
Welsh: Cwestiynau nawr gan lefarwyr y pleidiau. Llefarydd y Ceidwadwyr yn gyntaf. Mark Isherwood.
English: Diolch, Llywydd. Responding to your statement here in May on justice in Wales, I stated, 'given that senior police officers told me during my visit to the north-west regional organised crime unit that: all north Wales emergency planning is done with north-west England; 95 per cent or more of crime in north Wales is local or operates on a cross-border east-west basis; North Wales Police have no significant operations working on an all-Wales basis; and that evidence given to the Thomas commission' regarding this 'was largely ignored in the commission's report', I asked, 'why do you think that the Thomas commission on justice report only includes a single reference to any cross-border criminality in the context of county lines, and that the solution it proposes is joint working across the four Welsh forces in collaboration with other agencies, but no reference to partners across the border, with whom most of the work is actually being done?' You accused me of 'a head-in-the-sand response', when, instead, ignoring these key issues would represent a dangerous head-buried-in-sand approach -
Welsh: Diolch, Lywydd. Wrth ymateb i'ch datganiad yma ym mis Mai ar gyfiawnder yng Nghymru, dywedais, 'o gofio i uwch swyddogion yr heddlu ddweud wrthyf yn ystod fy ymweliad ag uned troseddau cyfundrefnol rhanbarthol gogledd-orllewin Lloegr a gogledd Cymru: mae'r holl gynllunio am argyfyngau yng ngogledd Cymru yn cael ei wneud gyda gogledd-orllewin Lloegr; mae 95 y cant neu fwy o droseddau yng ngogledd Cymru yn lleol neu'n gweithredu ar sail drawsffiniol o'r dwyrain i'r gorllewin; nid oes gan Heddlu Gogledd Cymru unrhyw weithrediadau sylweddol sy'n gweithio ar sail Cymru gyfan; a bod tystiolaeth a roddwyd i gomisiwn Thomas' ar hyn wedi 'cael ei hanwybyddu i raddau helaeth yn adroddiad y comisiwn', gofynnais, 'pam ydych chi'n credu mai dim ond un cyfeiriad at unrhyw droseddu trawsffiniol yng nghyd-destun llinellau cyffuriau y mae adroddiad comisiwn Thomas ar gyfiawnder yn ei gynnwys, ac mai'r ateb y mae'n ei gynnig yw cydweithio ar draws y pedwar heddlu yng Nghymru mewn cydweithrediad ag asiantaethau eraill, ond dim cyfeiriad at bartneriaid dros y ffin, gyda phwy y mae'r rhan fwyaf o'r gwaith yn cael ei wneud mewn gwirionedd?' Fe wnaethoch chi fy nghyhuddo o roi 'ymateb pen-yn-y-tywod', ond mewn gwirionedd anwybyddu'r materion allweddol hyn yw'r ymateb pen-yn-y-tywod peryglus -
English: Mark Isherwood, I am sorry to cut across, but we were all there when you asked these questions and had this response. If you can ask your question of today, please - and you're out of time now, but I'll allow you to ask it.
Welsh: Mark Isherwood, mae'n ddrwg gennyf dorri ar draws, ond roeddem i gyd yno pan wnaethoch chi ofyn y cwestiynau hyn a chael yr ymateb hwn. Os gallwch ofyn eich cwestiwn ar gyfer heddiw, os gwelwch yn dda - ac mae eich amser wedi dod i ben nawr, ond rwy'n caniatáu ichi ei ofyn.
English: What, if any, action have you therefore since taken to investigate the serious omissions I identified and gather the necessary missing evidence?
Welsh: Pa gamau, os o gwbl, rydych chi wedi eu cymryd i ymchwilio i'r hepgoriadau difrifol a nodais ac i gasglu'r dystiolaeth angenrheidiol sydd ar goll?
English: Without this gaping hole being filled, there's clearly no real basis to go forward on the basis of an only partial report. But responding to you in May, I detailed evidence showing that the UK Government is actually more aligned with the Welsh Government approach to justice than otherwise and has stated repeatedly that it favours policy based on prevention through tackling social challenges and rehabilitation, quoting, for example, the UK Ministry of Justice's 'Prisons Strategy White Paper' to rehabilitate offenders and cut crime; the female offender strategy to divert vulnerable female offenders away from short prison sentences; and the UK Government's turnaround scheme to catch and prevent youth offending earlier than ever to help stop these children and young people from moving on to further, more serious offending. I also quoted, as you did, the former UK justice Minister, Lord Wolfson, at the October 2021 Legal Wales conference, where he said that being part of an England and Wales justice system made Wales a more attractive place to do business and that, 'We are continuing to work closely with the Welsh Government to deliver justice in Wales, including the joint work on supporting women and young people, and taking forward some of the recommendations of the Thomas Commission'. What progress has, therefore, been achieved with this in the 13 months since - I appreciate you might be tempted to respond by just commenting on the last couple of months - as we go forward?
Welsh: Heb i'r bwlch hwn gael ei lenwi, mae'n amlwg nad oes sail wirioneddol dros fwrw ymlaen ar sail adroddiad rhannol yn unig. Ond wrth ymateb i chi ym mis Mai, nodais dystiolaeth yn dangos bod Llywodraeth y DU mewn gwirionedd yn mabwysiadu ymagwedd fwy tebyg i un Llywodraeth Cymru tuag at ymdrin â chyfiawnder ac mae wedi datgan dro ar ôl tro ei bod yn ffafrio polisi'n seiliedig ar atal drwy fynd i'r afael â heriau cymdeithasol ac adsefydlu, gan ddyfynnu, er enghraifft, 'Papur Gwyn Strategaeth Carchardai' Gweinyddiaeth Cyfiawnder y DU i adsefydlu troseddwyr a thorri troseddu; y strategaeth troseddwyr benywaidd i ddargyfeirio troseddwyr benywaidd bregus oddi ar lwybr o ddedfrydau byr o garchar; a chynllun datrys problemau Llywodraeth y DU i ddal ac atal troseddu ieuenctid yn gynt nag erioed er mwyn helpu i atal y plant a'r bobl ifanc hyn rhag symud ymlaen at droseddu pellach, mwy difrifol. Fe chithau, dyfynnais gyn-Weinidog cyfiawnder y DU, yr Arglwydd Wolfson, yng nghynhadledd Cymru'r Gyfraith ym mis Hydref 2021, lle nododd fod bod yn rhan o system gyfiawnder Cymru a Lloegr yn gwneud Cymru'n lle mwy deniadol i wneud busnes ac 'Rydym yn parhau i weithio'n agos gyda Llywodraeth Cymru i sicrhau cyfiawnder yng Nghymru, gan gynnwys y gwaith ar y cyd ar gefnogi menywod a phobl ifanc, ac yn bwrw ymlaen â rhai o argymhellion Comisiwn Thomas'. Pa gynnydd a wnaed ar hyn felly yn y 13 mis ers hynny - rwy'n derbyn y gallech gael eich temtio i ymateb drwy wneud sylwadau ar y mis neu ddau diwethaf yn unig - wrth i ni symud ymlaen?
English: Well, I think you've just put a very good case for the devolution of justice, because that's exactly one of the reasons why we have been doing that, why we work in partnership where we can, but you need a proper, consistent and organised devolution of responsibilities to enable us to get rid of that jagged edge within the criminal justice system. You talk about the numbers of people that are in care, and you talk about the numbers in prison, and so on. What is very clear from the data is that Wales has one of the highest numbers of women that are actually in prison. We also have almost the highest level of, I think, people from ethnic backgrounds actually in prison - some of the highest figures in Europe. They are all part of the non-devolved justice system, and they're all part of the evidential base as to why the devolution of justice actually is necessary. You referred again to the policing figure, et cetera. Well, you've been in power since 2010; it's taken you 12 years to begin to repair the damage that has been done in terms of the massive cuts to policing that actually occurred. With regard to the turning down of the planning application in respect of the women's centre in Swansea, of course, that is a matter for the Ministry of Justice to now consider how it intends to respond to that. But that, again, is a responsibility of the Ministry of Justice.
Welsh: Wel, rwy'n credu eich bod chi newydd roi rheswm da iawn dros ddatganoli cyfiawnder, oherwydd dyna'n union yw un o'r rhesymau pam y buom yn gwneud hynny, pam ein bod yn gweithio mewn partneriaeth lle gallwn, ond mae angen datganoli cyfrifoldebau'n briodol, yn gyson ac yn drefnus i'n galluogi i gael gwared ar y rhwyg o fewn y system cyfiawnder troseddol. Rydych yn sôn am y niferoedd o bobl sydd mewn gofal, ac rydych yn sôn am y niferoedd sydd yn y carchar, ac yn y blaen. Yr hyn sy'n glir iawn o'r data yw bod Cymru ymhlith un o'r mannau gyda'r niferoedd uchaf o fenywod yn y carchar. Rwy'n credu mai gennym ni hefyd y mae'r lefel uchaf bron o bobl o gefndiroedd ethnig yn y carchar - rhai o'r ffigyrau uchaf yn Ewrop. Maent i gyd yn rhan o'r system gyfiawnder sydd heb ei datganoli, ac maent i gyd yn rhan o'r sylfaen dystiolaeth ynglŷn â pham fod angen datganoli cyfiawnder mewn gwirionedd. Fe gyfeirioch chi eto at y ffigur plismona, ac yn y blaen. Wel, rydych chi wedi bod mewn grym ers 2010; mae wedi cymryd 12 mlynedd ichi ddechrau unioni'r niwed a wnaed yn sgil y toriadau enfawr i blismona a ddigwyddodd. Ar wrthod y cais cynllunio i'r ganolfan i fenywod yn Abertawe, mater i'r Weinyddiaeth Gyfiawnder wrth gwrs yw ystyried nawr sut mae'n bwriadu ymateb i hynny. Ond unwaith eto, cyfrifoldeb i'r Weinyddiaeth Gyfiawnder yw hynny.